Lysverket (2013–2022: «KODE 4») er et kunstmuseum i Bergen sentrum. Bygget ble tegnet av arkitektene Fredrik Arnesen (1879–1963) og Arthur Darre Kaarbø (1881–1948). De to arkitektene også tegnet en rekke andre bygninger i Bergen, og deres bygninger fra perioden 1935–1938 har stilmessig trekk av såvel klassisisme som funksjonalisme. Bygget stod ferdig i 1938 som administrasjonsbygget til Bergen Lysverker. Bygget har fungert som museum fra 2003.